Številka: 015-04-12/03

Datum: 12. 9. 2018

**MESTNEMU SVETU**

**MESTNE OBČINE PTUJ**

**Zadeva: Osnutek (predlog) Odloka o spremembah in dopolnitvah Odloka o ustanovitvi proračunskega sklada – skrajšani postopek**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. in 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejemosnutek (predlog) Odloka o spremembah in dopolnitvah Odloka o ustanovitvi proračunskega sklada po skrajšanem postopku.

 **Miran SENČAR,**

 **župan Mestne občine Ptuj**

**Priloge:**

* osnutek (predlog) odloka o spremembah in dopolnitvah z obrazložitvijo,
* Odlok o ustanovitvi proračunskega sklada (Uradni vestnik Mestne občine Ptuj, št. 10/03)
* Odlok o spremembah in dopolnitvah Odloka o ustanovitvi proračunskega sklada (Uradni vestnik Mestne občine Ptuj, št. 1/17)
* Sklep o soglasju k bonitetam po izteku veljavnosti pogodbe o medsebojnih pravicah in obveznostih za izgradnjo CERO Gajke, št. 352-06-4/98-503, z dne 23. 10. 2002 (Uradni vestnik Mestne občine Ptuj, št. 8/18 in 11/18)

OSNUTEK (PREDLOG)

SEPTEMBER 2018

Na podlagi 56. člena Zakona o javnih financah (Uradni list RS, št. 11/11 - uradno prečiščeno besedilo, 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP, 96/15 - ZIPRS1617, 80/16 - ZIPRS1718, 71/17 - ZIPRS1819 in 13/18) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77) (Uradni vestnik Mestne občine Ptuj, št. 9/07), je Mestni svet Mestne občine Ptuj na \_\_\_\_ seji, dne \_\_\_\_\_\_, sprejel

**ODLOK**

**o spremembah in dopolnitvah Odloka o ustanovitvi proračunskega sklada**

1. **člen**

(1) V Odloku o ustanovitvi proračunskega sklada (Uradni vestnik Mestne občine Ptuj, št. 10/03 in 1/17; v nadaljevanju: odlok)se besedilo šeste alineje 2. člena spremeni tako, da se glasi:

»**-** realizacijo nedokončanih obveznosti iz pogodbe št. 352-06-4/98-503 z dne 23. 10. 2002, sklenjene med Mestno občino Ptuj in Mestno četrtjo Jezero,«.

(2) Doda se nova deveta alineja, ki se glasi:

»**-** realizacijo Sklepa o soglasju k bonitetam po izteku veljavnosti pogodbe o medsebojnih pravicah in obveznostih za izgradnjo CERO Gajke, št. 352-06-4/98-503 z dne 23. 10. 2002 (Uradni vestnik Mestne občine Ptuj, št. 8/18 in 11/18).«.

1. **člen**

Ta odlok prične veljati petnajsti dan po objavi v Uradnem vest­niku Mestne občine Ptuj.

Številka: 015-04-12/03

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**Obrazložitev**

Mestna občina Ptuj je v letu 2003 sprejela Odlok o ustanovitvi proračunskega sklada in v letu 2017 še njegove spremembe in dopolnitve (Uradni vestnik Mestne občine Ptuj, št. 10/03 in 1/17).

V Odloku o ustanovitvi proračunskega sklada je v 2. členu določen namen zbiranja sredstev, za katerega se bodo sredstva proračunskega sklada lahko porabljala. Po sprejetju Sklepa o soglasju k bonitetam po izteku veljavnosti pogodbe o medsebojnih pravicah in obveznostih za izgradnjo CERO Gajke, št. 352-06-4/98-503, z dne 23. 10. 2002 (Uradni vestnik Mestne občine Ptuj, št. 8/18 in 11/18 – v nadaljevanju: sklep), je nujno potrebno dopolniti odlok tudi s tem sklepom, zato se v odloku o spremembah in dopolnitvah odloka o ustanovitvi proračunskega sklada spreminja besedilo šeste alineje 2. člena odloka in dodaja nova deveta alineja.

Dopolnitev odloka v zvezi s sklepom in pripadajočimi spremembami in dopolnitvami sklepa, je bila predhodno že obravnavana na sejah odborov pred 42. sejo Mestnega sveta Mestne občine Ptuj. Obravnava dopolnitve odloka je bila umaknjena z dnevnega reda 42. seje, ker v odloku citiran sklep o spremembah in dopolnitvah sklepa o soglasju k bonitetam takrat še ni bil sprejet in objavljen. Dne 27. 7. 2018 je bil sklep objavljen v Uradnem vestniku Mestne občine Ptuj in je pričel veljati naslednji dan po objavi, zato so pogoji za spremembe in dopolnitve odloka sedaj izpolnjeni.

Navedene spremembe spreminjajo in dopolnjujejo obstoječ predpis v manjši meri, zato na podlagi navedenega in v skladu z 89. členom Poslovnika Mestnega sveta Mestne občine Ptuj predlagam sprejem osnutka (predloga) Odloka o spremembah in dopolnitvah Odloka o ustanovitvi proračunskega sklada po skrajšanem postopku.

Pripravili:

Alenka Korpar

Mag. Zdenka Bezjak

|  |  |
| --- | --- |
|  | **Miran SENČAR,****župan Mestne občine Ptuj** |